DIES SENAL CU TA ALERTA 


BO CU ALGO NO TA BON CU 
BO CURASON 


BRIYANDO FUERTE + TRECIENDO CLARIDAD 


DIABIERNA 7 JUNI 2024 
E WWW.SOLODIPUEBLO.COM 'x SOLODIPUEBLOO GMAIL.COM 


POLIS A DETENE BENDEDOR 
DI DROGA DI OTRO BARIO 
CU A BIN BENDE DROGA NA 
SERO PATRISHI 


MINISTER MADURO DI CULTURA 
ENCARGA CU MONUMENTONAN DI PAIS 
ARUBA TA REACCIONA RIBA E CAS NA 
RANCHOSTRAAT 2-4 


TRAHA PLAN DI EMERGENCIA 
PA BO BOTO PA E TEMPORADA 


DI HORCAN AWOR PLANEA 
DELANTA Y SA NA UNDA BO TA 
PROTEHA BO BOTO DI PISCADO 


STADION GPT NA DAKOTA TA CLA PA E WEGA 
CLASIFICATORIO ENTRE SELECCION DI ARUBA Y 
SELECCION DI CORSOU DIASABRA AWO 


E comunidad di Aruba ta 
cordialmente invita pa bin 
apoya nos Seleccion Nacional 

MINISTER MADURO DI CULTURA ENCARGA CU 
MONUMENTONAN DI PAIS ARUBA TA REACCIONA RIBA 
E CAS NA RANCHOSTRAAT 2-4 


E cas no ta un monumento oficial y tampoco ta figura riba e lista 
di potencial monumento 


Minister Maduro di 
Cultura a tuma nota di 
e critica riba e cas situa 
na Ranchostraat 2-4 cu 
a wordo benta abou na 
comienso di e siman aki y 
como Minister encarga cu 
monumento di Pais Aruba, 
kier reacciona pa brinda 
un splicacion di kico a 
pasa. 


E cas na Ranchostraat 2-4 
no ta un monumento oficial 
di Pais Aruba y tampoco ta 
aparece riba e listanan di 


posibel monumento. 


E cas ta situa den un area 
historico di Rancho na 
unda cu tin e forno di 
kalki. Poco aña pasa e cas 
a wordo cumpra pa un 
comerciante local kende a 
cumpra e cas fo'i gratitud 
pa un di su trahadonan cu 
tabata doño y habitante di 
e cas. E intencion di e doño 
nobo tabata pa drecha e 
cas y haci esaki un museo 
pa arte contemporaneo. 
Como cu e cas tabata 
habita, a purba hunto 
cu instancianan manera 
Sociale Zaken, Adopt an 
Adict y FCCA pa por re- 


aloca e  habitantenan. 
Bureau di Ministerio 
di Cultura hunto cu 


Monumentefonds tambe a 
haci esfuerso pa por logra 
'verhuis' e habitantenan di 


e cas, pero sin resultado. 
Aunke a logra haya un cas 
di FCCA pa e habitantenan, 
toch nan no tabata kier 
a bandona e cas. Esaki 
a dificulta e doño nobo 
pa hiba acabo e plan pa 
restaura y transforma e 
cas den un museo. 


E no ta un secreto cu e cas 
na Ranchostraat 2-4 ta un 
adres conoci pa Polis y cu 
na varios ocasion tabata 
tin razzia ta tuma luga 
eynan. Poco tempo pasa 
esaki a bolbe tuma luga 
y nos a compronde cu lo 
a haya droga y arma na e 
adres. Cada bes cu tin un 
problema eynan e doño 
ta wordo aserca y esaki a 
pone cu e doño a dicidi pa 
basha e luga abou pa asina 
construi un plaza eynan cu 
por wordo miho uza pa e 


bario. 


Monumentenfonds a 
indica cu nan a manda un 
oferta pa cumpra e cas, 
pero e doño a indica di no 
a haya esaki na tempo. 


Pa evita cu e situacion na 
e cas bira mas alarmante, 
e doño a dicidi pa basha 
esaki abou pa prepara otro 
proyecto cu por ta mas 
beneficioso pa e bario. 


Como Minister di Cultura 
nos ta lamenta cu mester 
a basha e cas den e area 
historico abou, pero nos 
tin tur comprension pa e 
peliger cu e situacion na e 
cas ta trece cune pa e bario. 


E mandatario ta spera 
cu pronto lo por tin un 
desaroyo cu por ta positivo 
pa e area historico aki na 
Rancho. 


DEN ORANAN DI MADRUGA LADRONNAN A HORTA 2 WIEL 
DI UN AUTO SIAGIONA DEN diaesa abaa DI C-MART 


Diaranson madruga a 
drenta informe di cu tin 2 
persona ta kita 2 wiel di 
un auto den e parkinglot 
di C-Mart, mesora a dirigi 
un patruya na e sitio. Na 
yegada di e patruya a bin 
compronde cu tabata tin 
2 persona ta hortando 2 
wiel di un Hyundai Accent 
staciona den e parkinglot. A 
duna polis nan descripcion 
y polis a bay busca wak si 
por miranan den cercania 
pero no a logra encontra cu 
nan 

Parlamentario drs. Shailiny Tromp-Lee (MEP): 
REUNION TRIPARTIET NA HULANDA CU DIFERENTE 


Awe, diahuebs 6 dijuni 2024 
a tuma lugar un reunion 
tripartiet na Hulanda. 
Un reunion entre Aruba, 
Curacao y Sint Maarten 
caminda a trata diferente 
topico di interes mutuo y 
tambe puntonan cu lo bay 
keda trata den e reunionnan 
di IPKO dianan 7 te cu 10 di 
juni 2024. 


IPKO ta Interparlementair 
Koninkrijksoverleg cual 
ta un reunion cu ta tuma 
lugar dos bes pa aña entre 
e Parlamentonan di Aruba, 
Corsou, Sint Maarten y 
Hulanda. 

Durante e reunion tripartiet 
nos a atende diferente 
puntonan di agenda. E 
dia ta habri caminda cada 
pais ta duna feedback riba 
puntonan cu ta regarda 
ultimo reunion y cu ainda 
ta riba agenda. Mi mester 
bisa cu finalmente a fiha 
cu pa fin di juni 2024 tur 3 
isla lo a trata e concepto di 
Geschillenregeling den nan 
parlamento. Asina tambe 
porfin nos por inicia e fase 
di entrega di e concepto por 
cana su caminda. 


Parti mainta nos a trata e 
punto salubridad publico 
caminda atencion special 
a keda poni riba GGZ y 
cuido di nos grandinan. 
Salud mental ta un punto di 
preocupacion pa tur 3 isla. 
Nos a trata e infrastructura 
di cada isla riba e tereno aki, 
kico ta e retonan y con cada 
pais ta atendiendo cu esaki. 


Despues di lunch nos a 
duna un biaha mas atencion 
special na enseñansa. Pa ta 
mas specifico e situacion y 


PUNTO DI ATENCION 


retonan di nos studiantenan 
na Hulanda. Un punto cu 
mi persona un biaha mas a 
pone riba agenda. 


Ya pa 3 aña nos ta 
atendiendo cu e retonan di 
nos studiantenan riba nivel 
parlamentario. Meta di 
keda pone e topico aki riba 
agendata payega na solucion 
concreto y structural pa 
haci e startpositie di nos 
studiantenan miho, enforsa 
nan fundeshi y asina mas 
studiante logra nan meta pa 
termina nan estudio. Como 
punto di salida ta uza e 
resultado di e investigacion 
di e Ombudsman di 
Hulanda yama “Kopzorgen 
van Caribische Studenten”. 
E ultimo aki ta indica 
claramente e retonan y ta 
duna posibel solucionnan. 
Mi ta di opinion cu nos 
mester por uza e plataforma 
di Tripartiet y IPKO pa yega 
na solucionnan concreto 
pa problemanan di nos 
studiantenan. 


Nos por a wak con via 
e plataforma aki y via 
Vierlandenoverleg nos a 
logra bin cu un solucion 
pa e problematica di BSN 
nummer cu mayoria di nos 
studiantenan ta hayanan 
cu ne. Entrante e aña aki 
nos studiantenan lo por 
haya esaki prome cu nan 
subi avion. Cu e number 
aki nan por habri cuenta 
di banco, cera contracto 
di vivienda y regla cosnan 
practico. E biaha aki mi a 
pidi atencion pa e situacion 
di Free movers, problema 
di seguro (basico y priva 
y zorgtoeslag), proceso 
di draagkrachtmeting pa 


nos studiantenan cu ta bin 
bek Aruba, preocupacion 
encuanto salud mental di nos 
studiantenan, posibilidad 
pa bin cu incentivo pa 
nos studiantenan bin 
bek nos islanan pa traha 
(kwijtschelding). 


Otro aspectonan cu 
nos a atende e concepto 
di ley di Reino pa loke 
ta trata proteccion di 
persoonsgegevens. Nos 


Paga 


a haya un presentacion 
tecnico al respecto y mi 
mester bisa cu e topico 
ta keda uno hopi tecnico. 
Finalmente nos a atende 
e necesidad di un posibel 
fondo di Reino pa atende cu 
cambionan climatico. 


Un dia largo pero sigur 
uno fructifero. Mi lo sigui 
informa e dianan nos 
dilanti con e reunionnan ta 
bayendo. 


SKOA 


Schoolgeld 


Aj Online y participa 
pa Gana AWG 500.- 


Informacion necesario: 


e Number di AZV di studiante 


Nomber di banco: 
Aruba Bank 


Nomber di cuenta: 
Stichting Katholiek Onderwijs Aruba 


Metodonan di pago 
- Aruba Bank Online & App: Busca “SKOA Schoolgeld” den e Address Book 


- Aruba Bank Customer Service Kiosk - Disponibel na e “Self Service” 


area di Camacuri, Hato of San Nicolas Branch 


www.arubabank 


is Of t Ofin 


e Nomber y Fam di studiante 


Arubabank, 


e Nomber di e Scol 


Number di cuenta: 

— Cuerpo Consular di 
Aruba a reuni cu Prome 
Minister Evelyn Wever- 
Croes diaranson 5 di juni 
pa elabora riba varios tema 
di importancia. Presente 


tambe den e reunion 
tawata señora Jocelyne 
Croes, Directeur DBB. 


Cuerpo Consular di Aruba 
ta representa tur Consul 
Profesional y Consul 
Honorario cu ta estableci 
na Aruba. Esaki ta cay bou 
e cartera di Relacionnan 
Exterior cu ta resorta bou 
e ministerio di Prome 
Minister di Aruba. 


Pa varios aña caba Aruba 
ta conta cu ciudadanonan 
di otro pais cu a bin 
establece na e isla y 
asina yuda cu e desaroyo 


economico di e pais. 
Recientemente Minister 
di Labor, Integracion y 


Energia señor Glenbert 


Prome Minister Evelyn Wever-Croes: 


CUERPO CONSULAR DI ARUBA A REUNI CU 
PROME MINISTER PA TRATA TEMANAN ACTUAL 


Un consul ta un funcionario halto y reconoci pa e 
tratado di Vienna 


Croes a yega na un acuerdo 
cu e Cuerpo Consular, e 
asina yama Protocol di 
Cooperacion cu lo ta un 
solucion eficiente pa locual 
ta trata e otorgamento di 
permiso. A traves di cada 
Consulado, esaki lo brinda 
un plataforma di apoyo 
sincero, y guia honesto 
na tur esnan cu kier bin 
haci un bida na Aruba. Lo 
duna asistencia na esnan 
cu kier regularisa nan 
instancia na Aruba, esnan 
cu kier pidi un extension 
di nan permiso of saca 
nan permiso. E protocol 
aki lo sigura cu e proceso 
lo sosode via un canal 
legitimo, cu asistencia di 
DPL of Dimas door di e 
propio consuladonan. 


A bin cu e acuerdo aki pa 
motibo cu tin situacionnan 
andando unda e asina 
yama tramitadornan di 


permiso, cu ta personanan 
cu ta tuma e encargo 
pa tramita e permiso di 
trabou di e aplicante, no 
ta cumpli. Tin casonan 
unda e tramitador ta cobra 
un suma exhuberante na 
e aplicante sin cumpli 
cu e trabou y tampoco 
ta debolbe e placa na e 
persona. Gobierno di 
Aruba ta condena echonan 
asina y no lo permiti 
abusonan asina sigui 
sosode. 


Prome Minister a 
indica cu un consul ta 
un funcionario halto y 
reconoci pa e tratado di 
Vienna cu ta reconoce e 
privilegionan, derechonan 
y autoridad di un consul. 
Na Aruba e consulnan ta 
gosa di tur e privilegionan 
aki y ta eherce nan trabou 
libremente representando 


e ciudadanonan di nan 
pais. 
“Recientemente un 


delegacion di Relacionnan 


Hulanda a 


Exterior di 
reuni cu e Cuerpo Consular 
di Aruba y esaki a trece 


un optimismo grandi 
entre nan ya cu nan por 
a mira cu nan posicion ta 
wordo reconoci, respeta 
y aprecia na Aruba. Mi lo 
sigui tin reunionnan cada 
tres luna cu e consulnan y 
asina trata tur tema cu ta 
di nan preocupacion y di e 
ciudadanonan di e pais cu 
nan ta representa”, Prome 
Minister a indica. 


NA BLUMOND UN MUCHA DI 10 AÑA MANEHANDO UN 
TOYOTA LEVIN A DRENTA MONDI Li DAL demak DI LUS 


Diaranson mainta a drenta 
informe di un accidente cu 


hende herida na Blumond, 
mesora a dirigi tanto 


polis como tambe e rapid 
responder di ambulans 
na e sitio. Na yegada di e 
patruya a bin compronde 
cu un mucha di apenas 10 
aña tabata tras di stuur 
y a perde control baha 
caminda, drenta mondi y 
bay dal un tubo cu ta hiba 
e coriente for di e palo di 
lus pa e cas. Na yegada di e 
rapid responder a atende e 


mucha cu milagrosamente 
a scapa y a sali cu 
unicamente algun golpi y 


rasca. E rapid responder a 
atende e mucha na e sitio 
mes y a ontrol'e. 

Minister Endy Croes: 
PUEBLO DI ARUBA 
TA CORDIALMENTE 
INVITA PA BIN APO: 
Diaranson atardi, 


Minister Endy Croes: 


PUEBLO DI ARUBA TA CORDIALMENTE INVITA PA BIN 
APOYA NOS SELECCION MASCULINO DIASABRA, 8 DI 
JUNI DEN STADION GPT NA DAKOTA 


Seleccion Masculino di 
Aruba bou guia di director 
tecnico 

(DT) Marvic Bermudez 


a entrena den nan 


preparacion pa e FIFA 
World Cup Qualifiers cu ta 
tuma luga diasabra 8 di 
juni. Nos artista local y 
internacional Jeon hunto 
cu minister di 

Deporte Endy Croes a 
ricibi e oportunidad pa 
entrena 30 minuut cu e 
seleccion pa 

promociona e wega 
di diasabra awo. E 
hungadonan a combersa y 
saca potret cu Jeon y e 
mandatario di Deporte 
pa despues sigui cu nan 
entrenamento. Ademas 
di esaki, e mandatariodi 
Deporte ta desea nos 
Seleccion di Aruba hopi 
exito diasabra awo, 8 di 
juni. Alabes, ta 

invita Pueblo di Aruba 
bin apoya nos Seleccion 
Masculino di Futbol 
diasabra awo, 8 or di 


Minister Xiomara Maduro: 


BAN APOYA Y SOSTENE E HOBEN 
CANTANTE REIXON MADURO CU SU 
TREMENDO PRODUCCION DERA GAY 


Reciente e hoben Reixon 
Maduro a presenta su 
cancion “Dera Gay”. 
Un bunita produccion 
sosteniendo nos cultura 
y tradicion di San Juan — 
Dera Gay, demostrando 
cu “Cultura Bo tin cu 
Bibe!”. Reixon ta yiu di e 
conocido musico Markeys 
Maduro, Reixon tin 10 ana 
di edad, e ta gusta canta y 
ta stima su cultura masha 
hopi mes. Reixon tin ya 
caba 2 aña cantando, ela 
canta durante temporada 


di Pasco y ela yega di 
participa den e festival di 
Himno y Bandera. Fin di 
siman cu a pasa a wordo 
organisa un festival di e 
cancion “Dera Gay” na 
Centro di Bario Brazil, 
aunke cu Reixon a haya 
sa na ultimo momento di 
e festival, ela dicidi tog di 
participa den e festival, 
cantando su cancion di 
Dera Gay y asina e tambe 
como hoben aporta na 
cultura di nos Pais Aruba. 


Minister Maduro ta 
felicita y gradici Reixon 
pa e bunita cancion y su 
interes pa aporta na nos 
cultura y tradicion. Danki 
na su mayornan tambe pa 
sostene y motive. Ademas 
Minister di Cultura ta 
pidi e pueblo di Aruba 
pa sostene Reixon cu su 
bunita cancion, cual sigur 
ta motiva mas di nos 
hobennan pa participa y 
ta activo den nos cultura, 
tradicion y custumbernan. 


anochi den Compleho  Dakota.Prospero Trinidad 
Deportivo Guillermo na Dakota. 
Prospero Trinidad na 

Parlamentario Christiaans-Yarzagaray (MEP): 
Gobierno a firma cu acuerdo cu Hulanda 


TA BAY TRATA UN "RIJKSWET' NOBO CU POR YUDA 
ARUBA SPAAR HOPI PLACA DI E ODISEA CU E 
GABINETE BERDE A LAGA PAIS ARUBA ADEN 


Aruba 6 di Juni 2024: Parlamentario 
Setty  Christiaans-Yarzagaray a 
trece dilanti cu Parlamento a ricibi 
informacion di Gobierno di Aruba, 
specificamente di Prome Minister 
di Aruba, relaciona cu e acuerdo cu 
a firma cu Hulanda den direccion di 
un 'Rijkswet' den forma hybride. 

E parlamentario a remarca cu por 
tende diferente bos eyfo ta bisa cu 
Aruba a cera un 'Rijkswet' y cu nos 
ta perde autonomia. 


"Pueblo, Aruba tin Rijkswet caba 
hunto cu Hulanda. Esaki no lo ta e 
prome, si acaso esaki concretisa", 
a expresa. E proposicion di e 
“Rijkwet” aki dimes ainda falta pa 
wordo formula y yega Parlamento 
pa e proceso por cuminsa pa wordo 
trata. Un ehempel di un aspecto cu 
a wordo regla den un “Rijkswet”, 
ta tempo cu Aruba a haya Status 
Aparte, no tabatin un sistema 
di defensa di frontera. A pidi e 
asistencia aki mirando e echo cu 
Aruba ta hopi cerca di Suramerica 
y ta un pais hopi vulnerabel como 
isla chikito. Den e caso aki ya caba 
Aruba tin un 'Rijkswet' unda ta 
reglamenta con e sistema di defensa 
di nos costanan ta bin pa Aruba na 
momento cu mester den caso cu algo 
sosode, Christiaans-Yarzagaray a 
splica. Asina tin mas rijkswet cu ta 
reglamenta pa Aruba, a agrega. 


Segun informacion cu Parlamento 
a ricibi di Prome Minister Evelyn 
Wever-Croes, aworaki a papia riba 
e temanan cu ta bay wordo hinca 
den e 'Rijkswet'. Esaki ta e acuerdo 
cu ta wordo firma. Pero ainda falta 
e contenido cu tin cu wordo defini 
den Rijkswet y posiblemente algun 
elemento mester wordo hancra den 
e ley local (“landsverordening”) 
tambe. 


Den liñanan grandi esaki ta nifica cu 
Aruba ta bay 'bespaar' mirando cu e 
interes ta bay baha di 6.9% pa 5.1%. 
Ya caba pa e aña aki esaki ta nifica, 
cu presupuesto ta bay mira Afl. 16 
miyon adicional como surplus. 
Mientras cu tin politiconan cu ta bisa 
cu esaki ta bay den saco pa campaña, 
si nan sa miho di finansas publico, 
nan sa cu esaki ta wordo marca como 
un suma cu segun reglamentacion 
di finansas mag di wordo dedica na 
inversion of proyecto. "Mester ta un 
tiki mas inteligente cu esey. Tin un 
structura di trabao. Unabes cu bo a 
presupuest'e mescos cu aña pasa, e 
ta bay end-up den surplus na unda 
e ta bay dedica na realisacion di 
proyectonan y tambe pa paga debe", 
a enfatisa. 


E parlamentario a indica cu no ta 
asina cu ta haya un placa liber pa 
despues bay “malgasta' esaki. Riba 
un termino largo, a agrega, esaki ta 
representa mas cu Afl. 300 miyon 
di besparing durante e añanan. 
Esaki solamente riba e prestamo di 
Covid, esta Afl. 916 miyon cu a fia di 
Hulanda. 


Parti di e otro condicionnan cu a 
wordo informa den Parlamento ta 
cu awor Hulanda lo ta mas dispuesto 
pa inscribi riba  prestamonan 
existente manera e financiamento 
di proyectonan PPP di Watty Vos 
Boulevard, Hospital, Green Corridor 
unda cu esaki a surpasa Afl. 2.0 
biyon (sin conta interes) e tempo 
di gobernacion di AVP. Parti di e 
fiansanan aki Hulanda ta dispuesto 
pa subi mercado internacional y 
inscribi'e pa asina Aruba por haya un 
interes mas abou y alivia e cantidad 
cu di interes cu pais Aruba ta paga 
total pa aña. 


Actualmente, gobierno di Aruba 
ta pagando mas cu Afl. 300 miyon 
florin pa aña na interes. Imagina 
awor si por spaar 100 miyon cada 
aña of mas na interes, cuanto espacio 
esaki lo duna gobierno pa realisa 


proyectonan, Setty Christiaans- 
Yarzagaray a señala. 
Tin mas puntonan pero un 


importante di e Rijkswet ta, con 
ta sali di e 'Rijkswet' aki. Con ta 
haya un fecha di expiracion na d'e. 
Probablemente esaki ta mara na 
con ta bay hiba un finansas publico 
mas responsabel, manteniendo na 
reglanan. El a agrega cu otro punto 
importante ta cu locual ta trata e 
RAft, unda cu tabatin condicionnan 
den e ley cu Parlamento, sigur 


Fraccion di MEP y su persona, 
no por a biba cu n'e ta bari for di 
mesa. 
Parlamentario Christiaans- 
Yarzagaray a finalisa indicando cu 
aworaki ta bay trata un "Rijkswet' 
nobo, unda e proceso ta cuminsa di 
nobo y cu e por concretisa pa spaar 
Aruba hopi placa di e odisea cu e 
gabinete berde a laga Pais Aruba 
aden. 

Diabierna, 7 di juni, e gran 
evento di baile di Weganan 
Escolar 2024 lo tuma luga den 
Aruba Entertainment Center. E 
ceremonia oficial lo inicia 6 or di 
atardi. 


Un total di ocho (8) scol 
preparatorio, special, basico y 
secundario ta participando den 
seis (6) diferente categoria durante 
egran competencia di baile escolar. 
E aña aki a introduci un categoria 
nobo, unda e maestronan tambe 
lo participa den e concurso di 
baile. E alumno- y maestronan di 


as di 


Minister Endy Croes: 
PUEBLO DI ARUBA TA CORDIALMENTE INVITA PA BIN APOYA 
NOS TALENTONAN LOCAL DURANTE E COMPETENCIA DI BAILE 
DI WEGANAN ESCOLAR DIABIERNA AWO, 7 DI JUNI 2024 


E gran evento di baile cultural, moderno y deportivo ta inicia 6 or di atardi den Aruba 
Entertainment Center. 


scol preparatorio, special, basico 
y secundario lo demostra nan 
talento y creatividad durante e 
evento di baile cultural, moderno 
y deportivo. E anochi aki lo tin 
diferente sorpresa. 


Lo clausura e gran evento aki 
cu presentacion di baile di NTG 
dancers bou guia di Marisol Peña, 
Dazzling Dancers bou di guia di 
Jeanique de Palm y homenahe 
na John Freddy Montoya. Baile 
ta un forma emocionante y 
social di keda activo. Haciendo 
competencianan sano asina pa nos 


Max 


Mueble y mas 


Check nos riba 
Oo) Ej social media 
like y follow 


A 
N 


K 


mucha- y hobennan, ta contribu 
pa mantene nan den bon caminda. 
Entrada ta completamente gratis. 
Finalmente, e mandatario di 
Enseñansa y Deporte ta invita 


Pueblo di Aruba pa bin apoya nos 
talentonan local durante e gran 
competencia di baile di Weganan 
Escolar 2024. 


ampaña valido te cu 15 di juni 12:00 No 


7% 5 14 | | y Py 
Cc s ta A i 
saka e ganado y por buska e stoel di Zoya 
prome cu 5:00 


Schotland str. 46 - tel. 280-6080 


Orario: dialuna pa diabierna 9 - 1pm | 2 - 6pm - diasabra 9 - spm 


e Warehouse Meiveld 3A-1 tel. 582-1671 


O 699-5511 

Minister Endy Croes: 


STADION GPT NA DAKOTA TA CLA PA E WEGA 
CLASIFICATORIO ENTRE SELECCION DI ARUBA Y 
SELECCION DI CORSOU DIASABRA AWO 


E comunidad di Aruba ta cordialmente invita pa bin apoya 
nos Seleccion Nacional 


AS 


: Diamars ultimo, Minister 


Endy Croes tabata 
presente na  Compleho 
Deportivo Guillermo 
Prospero Trinidad na 


Dakota pa mira e ultimo 
preparacionnan pa e wega 


clasificativo di CONCACAF 
entre Seleccion di Aruba 
y Seleccion di Cosrou 
dia 8 di juni. Minister 
Endy Croes ta gradici tur 
esnan cu a traha den e 
renobacion di Compleho 


Deportivo Guillermo 
Prospero Trinidad. Alabes, 
ta gradici Gobierno di 
Aruba y Fundacion Lotto 
pa Deporte cu a inverti 
mas di 5 miyon florin den 
e renobacion di stadion na 
Dakota. 


Minister Endy Croes a 
indica cu a haci diferente 
trabou grandi na stadion 
na Dakota, entre otro, a 
verf e stadion, a renoba 
e stadion completamente 
banda di pabou y a instala 
luz di 1000+ lux y turf cu ta 
cumpli cu e standardnan 
di FIFA y CONCACAF. 
Despues di e wega di 8 di 
juni, lo cera e stadion bek 
pa instala e atketiekbaan. 
Tin un interes hopi grandi 
pa FIFA World Cup 
Qualifiers, tanto nacional- 
como internacionalmente. 
Despues di hopi aña nos 
Seleccion di Aruba lo 
hunga bek na cas. 


F 
| 
All 


pi EL 2 ap 


Minister Endy Croes ta 
felicita Arubaanse Voetbal 
Bond (AVB) y e atletanan 
cu e logro aki. Alabes, ta 
gradici tur stakeholder cu 
a contribui den e proyecto 
aki. Pueblo di Aruba ta 


cordialmente invita pa bin 
apoya Seleccion di Aruba 
diasabra awo, 8 di juni, 
cuminsando 8 or di anochi 
den Compleho Deportivo 
Guillermo Prospero 
Trinidad. 


NA BOEGOEROEI 2 DAMA KEDANDO NA UN 
APARTAMENTO AIR BNB A CORE SCONDE DEN BAÑO 
ORA INTRUSO A DRENTA NAN APARTAMENTO 


Diaranson anochi a drenta informe di cu 2 dama turista a core drenta sconde 
den baño ora intruso a bula cura halto di nan apartamento Air Bnb na 
Boegoeroei, mesora a dirigi patruyanan na e sitio. Na yegada di e patruya e 
damanan a conta nan cu 10 minuut prome un persona a bula e muraya halto 
di nan apartamento Air Bnb pero e intruso a bay caba. Nan a duna polis e 
descripcion di e intruso. Polis a rondia den e area y a puntra algun persona 
pero e unico cos cu bisiñanan a mira ta un persona riba bais cu flanel cura 
pasa bay pabao. Polis ora tabata bayendo pa e sitio a mira e ciclista ey tambe 
pero ora a bolbe pa check e ya esaki a bay caba for di e area of a sconde bon un 


caminda. 

COMPETENCIA BAILE ESCOLAR 


7 di juni 2024 
Aruba Entertainment Center 

FORTALEZA PA FAMIA 


Scirbi pa Pastor Marcel Balootje. 


SALBACION TA WORDO OFRECI NA TUR 
HENDE, PA MEDIO DI CRISTO HESUS 


Dios a crea tur hende segun 
Su mes imagen, segun eim- 
agen di Dios E a crea hende 
homber y hende muher E a 
crea nan, Anto Dios a ben- 
dicionnan y Dios a bisa nan 
: Sea fructifero y multiplica 
y yena e tera y haci esaki 
somete na bo y goberna 
riba e piscanan di laman,y 
riba e parhanan di cielo, y 
riba tur ser bibo cu ta move 
riba tera. 


Ora pica a drenta mundo 
pa medio di satanas e situa- 
cion a cambia, pasobra pica 
ta orguyo contra Dios, y e ta 
trece separacion entre Dios 
y hende. 

Na e momento cu Dios a 
yama Adam cu Eva, ningun 
di nan dos a arepenti, pero 
a tira falta riba Dios, paso- 
bra Adam a bisa Dios cu ta 
e muher cu Dios a dune a 


pone peca, y Eva a tira falta 
riba e colebra. 


Tur hende sa cu e deseo 
orguyoso di Lucifer a pone 
lanta contra Dios, hunto cu 
un tercera parti di angel- 
nan, pasobra e kier a sinta 
riba e stoel y compara su 
mes cu Dios. 

Locual ta para scirbi den 
Ezekiel capitulo 28 :12 te cu 
28:19 ta duna nos tur spli- 
cacion ken e diabel ta y ta 
na unda tur cos a bay robes, 
pa asina evita cu hende ta 
duna nan mes un nomber 
robes. 


Si nos por mira, tene cuen- 
ta, y rasona un cu otro tin 
dos tipo di orguyo, tin un 
orguyo positivo, y tin un or- 
guyo negativo, terenal dia- 
bolico. 


COMICS FOR SALE 


Old Comic books of the 70,s and 80,5 
Superman, Batman, 
Spiderman etc In excellent condition 
For only awg 5.00 each. 


Por aparta Tel 597-2155 


FOR SALE 


For music collectors 
Disco Longplays tur genre 
Awo solamente1 florin pa uno 
probecha di e ganga, tur tin 
cu bai. 

Ta via internet so por 
cumpra ips 


Por aparta 597-2155 


Laga nos cuminsa na prome 
lugar cu e orguyo positivo; 
Pronto hopi mayor , cual 
nos ta desea pa ta tur may- 
or lo bay scol contento pa- 
sobra nan yiu a bay over 
pa otro klas, of e mucha a 
gradua y tin cu bay ricibi 
su diploma. Esey ta pone 
hende sinti su mes contento 
y orguyoso pa motibo di un 
gran logro. 


Nos tur cu ta biba den Ca- 
ribe Hulandes, cual antes 
tabata Antiyas ta masha 
contento y orguyoso di e 
cantidad di hobennan di 
Caribe Hulandes cu ta hun- 
gando Baseball den MLB, 
birando embahador de- 


portivo pa nos. 

Pasobra antes tabata difi- 
cil pa nos , semper nos ta 
tende di hombernan grandi 
di baseball cu ta Cubano, 
Puertorikeño, Venezolano, 
y no lubida riba e propio 
Americano. 

Awor aki nos muchanan 
local demostrando nan 
Fe,disiplina, integridad y 
determinacion ta riba ca- 
minda , pa bira miyonario 
y multimiyonario a base 
di e contractnan cu wordo 
firma. 


“Awor e orguyo negativo, 
terenal, diabolico a cum- 
insa for di den Genesis 3 
caminda nos por mira con 
pica ta separa hende for 
di Dios, y pa e motibo ey 
e igualdad cu tambe taba- 
ta existi den un principio 
a wordo kita for di tanto 
hende muher como hende 
homber por fabor lesa Gen- 
esis 3:16 te cu 24. Pasobra 
e naturalesa cu nan tabata 
goberna den principio ( 


Genesis 1:28) a bira contra 
nan. 


“Orguyo negativo, 
pecaminoso, terenal y dia- 
bolico, ta ora nos ta consci- 
ente di nos maldad y cu nos 
ta bay contra boluntad di 
Dios, pero toch nos ta con- 
tinua den dje, y no kier are- 
penti, buscando destruc- 
cion pa nos mes. 


“E enemigo di nos alma ta 
pusha hende diarariamente 
pa bay contra boluntad di 
Dios y haci cosnan cu no 
ta cumbini, (Romanonan 1: 
18-32). 


Dios su plan di Salbacion 
ta wordo ofreci na tur 
hende,(Juan 3:16) Dios no 
tin faborito, pasobra Dios 
sa cu tur hende a peca, y 
ta falta e gloria di Dios. No 
tin ningun hende bon riba e 
mundo aki, tur hende mes- 
ter di Cristo Hesus.( Ef- 
esionan 2:8-9). 


Maravillas de la Fe 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedi i bo no ta cura? Bo ta victima di 
bruheria? comunica na MARAVILLAS DE LA FE 


na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 


56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


ya COMUNICA na 748 56 7 


S 748 56 71 

TRAHA PLAN DI EMERGENCIA PA BO BOTO 
PA E TEMPORADA DI HORCAN AWOR 


Planea delanta y sa na unda bo ta proteha bo boto di piscado 


Temporadad di horcan 
a cuminsa. Con prepara 
abo ta pa proteha bo boto 
di piscado? Bo sa unda 
pa bay? Bo tin tur mate- 
rial cu mester? Kico tur bo 
mester haci? Esakinan ta 
preguntanan cu bo mester 
cuminsa haci di awor caba 
en preparacion pa lo peor. 
Ta miho prepara adelanta. 
E momento pa prepara 
pa calamidad y seguridad 
riba lama, ta hopi prome 
cu e tormenta cuminsa. 
Cu esaki na mente, depar- 
tamento di Agricultura, 
Cria y Pesca, Santa Rosa, 
kier enfoca di awor caba 
riba concientisacion di 
piscadonan pa asina tur 
piscado ta miho prepara 
den cualkier eventualidad. 


Temporada di horcan ta di 
juni te december: 

Temporada di horcan ta di 
1 juni pa 30 di november. 
Mientras Aruba ta bendi- 
ciona di no a pasa den un 
horcan directo pa masha 
tempo, no por descarta e 
posibilidad y por corda cu 
den pasado recien mes ta- 
bata tin tormentanan cu a 
bolter lama suficiente pa 
causa daño na pier y bo- 


tonan di piscado na costa. 
Corda tambe cu den e area 
cu nos ta, ta 3 dia of menos 
di anticipacion so tin entre 
prome aviso pa e tormenta 
afecta nos costanan. Esey 
ta hopi cortico y tur hende 
por corda e caos cu por 
pasa aden e ora pa core 
haci tur preparacion, spe- 
cialmente si mester busca 
of cumpra material. Pesey, 
preparacion mester ta di 
awo caba. 


Traha bo plan of repasa y 
update esaki: 

No ta existi un solo plan 
cu ta pas pa tur situacion 
ni circumstancia. Ta de- 
pende individualmente 
cada biaha di varios factor 
y cu ta specifico pa bo situ- 
acion particular. Pesey, 
abo ta e prome yama pa 
traha bo plan(nan) di an- 
temano y prepara material 
y otro cosnan necesario pa 
por ta un stap adalanta pa 
actua. Check di antemano 
cu instancianan necesario 
y zorg pa otronan sa di bo 
plan y detayenan tambe 
pa caso di emergencia. 


Puntonan clave di bo plan: 
E topico aki ta uno hopi 


extenso y di cual un solo 
articulo no lo cubri. Aki ta 
sigui algun punto clave pa 
cuminsa bo pensamento y 
stimula bo cuminsa pre- 
para di awo caba. 

dE Unda bo ta (bay) 
laga bo boto? Un boto 
mara riba tera ta miho 
protehi semper cu uno den 
awa. Si acaso abo no por 
saca bo boto, bo mester 
di un lugar protehi unda e 
por keda ancra. Sa di an- 
temano si unda bo boto ta 
mara ta adecuado y sino 
bo mester sa unda bo ta 
bay hibele pa si e por keda 
mara bon proteha. Corda 
cu bo tin 72 pa 48 ora so 
entre aviso y e tormenta su 
efectonan dal. Si bo ta bay 
saca e boto hiba tera, bo 
mester tin ekipo manera 
trailer, cabuya etc. cla pre- 
para y den bon condicion. 
Corda cu lo ta druk y tur 
otro hende tambe ta riba 
caminda cu na prepara- 
cion. E momento ey no ta 
ora pa realisa cu un taira 
ta flat of un bateria no ta 
traha of ora bo yega na e 
sitio indica tin un otro es- 
torbo pa bo laga bo boto. 
2: Prepara of strip bo 
boto. Esaki ta pa reduci 


Prepara boto pa horcan 


Puntonan clave di bo plan: 


Bay un 
luga sigur 
Nunca keta 
riba boto! 


1. Unda bo ta (bay) laga bo 
boto? 


2. Prepara of strip bo boto. 


Alerta di 
Autoridad 
Oficial 


3. Mara e boto extra. 
4. Zorg pa bo tin un of mas 
persona cu den caso cu 


abo mes no t'ey, cu e por 
asisti bo tumando bo lugar. 
5. Nunca pensa di sali cu bo 
boto pa lama den tormenta 
extremo of horcan, ni keda 
den boto durante di horcan 


mes. 


Hiba safehaven 
check cabuya 
cleats y kita 
plugs 


loke na ingles ta windage, 
esta cosnan cu ta gara bi- 
ento pero tambe bo kier 
kita mas tanto cos di ba- 
lor of cu por sufri daño for 
di bo boto. Esey ta encera 
tambe cu bo mester por 
tin lugar pa warda nan 
tambe. Cosnan manera 
dak, antena, solar panel 
etc., tur ta mester kita pa 
tin menos efecto di biento 
riba boto. Si boto ta keda 
den awa, zorg pa e bateria 
y pompnan ta den optimo 
condicion. 

33 Mara e boto extra. 
Zorg pa bo tin cabuya ex- 
tra y mara e boto dobel. Ta 
ser bisa cu e boto mester 
keda mescos cu ta den un 
cas di haraña e ta y mara 
2 set di cabuya unda uno 
por ta mas largo cu e otro 
pa acomoda e extra hal- 
tura di awa y ola si mester. 
Si bo ta na tera, zorg pa bo 
boto ta ancra na tera cu 
staca of renchi den con- 
cret. Si e boto ta contra 
un muraya e ta miho pro- 
tehi door cu por lo menos 1 
banda lo tin menos efecto 
di biento. 

4: Zorg pa bo tin un 
of mas persona cu den 
caso cu abo mes no t'ey, cu 
e por asisti bo tumando bo 
lugar. Pa esaki, bo mester 
comparti y palabra di ad- 
elanta bo plan y mustra 
unda tur cos ta etc. Den 
caso cu bo mes no t'ey e 


ora pa cualkier motibo, 
e amigo aki lo por salva 
bo inversion y herment di 
trabou pa bo. 

5: Nunca pensa di 
sali cu bo boto pa lama 
den tormenta extremo of 
horcan, ni keda den boto 
durante di horcan mes. 
Gran cantidad di fatalidad 
durante horcan ta causa 
door di esaki. Corda cu 
bo boto por ser remplasa 
pero abo no. 


Profundisa bo mes riba e 
diferente aspectonan di bo 
plan: 

Mas bo pensa riba dje, 
mas detaye bo hinca aden, 
mas miho prepara bo lo ta. 
Bo lo ripara cu e lo tuma 
inversion, tanto di placa 
como tempo. Pesey mes 
ta importante bo cum- 
insa tempran y presupu- 
esta tur cos di awor caba 
pa bo boto, bo inversion 
y instrumento esencial pa 
pisca, ta bon proteha ora 
alarma di calamidad zona. 
Tuma tempo awor pa spaar 
hopi pena despues. 

Ta intencion pa periodi- 
camente Santa Rosa saca 
mas informacion pa conci- 
entisa piscadonan pero si 
ta desea mas informacion 
prome cu esey por referi 
na diferente fuente online 
of por manda pregunta of 
comentario na info@san- 
tarosa.aw 


PAG. 12 SO uc DIABIERNA 7 JUNI 2024 
Polis a detene bendedor di droga di otro bario 


cu a bin bende droga na Sero Patrishi 

Diaranson atardi a dren- 
ta informe di cu tin un 
persona sospechoso cu 
lo ta den un Toyota Star- 
let para dilanti un cas 
y lo ta bendiendo droga 
cu e hobennan, mesora 
a dirigi patruyanan na e 
sitio. Na yegada di e pa- 
TA BUSCA PARTIDORA DI truyanan strategicamente 


nan a blokia e caya y a 


CORANT PA AREA DI bay atende cu e persona 


Simon Antonio - Pos Chikito ai nan a 
; : roga den su poder a de- ng a 
Brazil - Sanicolas tene y a confisca su auto pa. despues a bolbe detene un sitio ey tambe relaciona cu 


Horario: 7.30 pm mas investigacion. Un rato Otro persona na e mesun  bendemento di droga. 


Contact: 585-9500 
E-mail: solodipueblo@gmail.com 


FOR SALE 


For Collectors Directiva di Sindicato TOPA 


5 complete albums world 
cup soccer Trahadornan Organiza di Sector Publico di Aruba 


Panini stick- 
ers,2006,2010,2014, Eu- 
ropa cup 2012 2006 version "Sr. Mario Rudolf Danies" 
Colombia different stick- 


Ta extende nos mas sincero condolencia na famia di 


ers. Na bida miembro di Sindicato TOPA 


Awg 100.00 per album,por u Dios duna su famia hopi forza na e momento dificil aki. 
aparta 597-2155 


Cu "Mario" sosega na paz 

149 Alumno di Sint Dominicus College 


a participa na I Stopped It 


Na ana 2022 HIAS Aruba 
y 131 a uni forsa pa reduci 
e riesgo di violencia con- 
tra hende muher y hende 
homber y pa promove 
masculinidad saludabel 
na scolnan primario na 
Aruba. 


E colaboracion aki ta 
basa ariba e extenso ex- 
periencia cu 131 tin den 
implementa proyectonan 
similar na scolnan prima- 
rio y secundario riba nos 
isla, tal como e proyecto 
“Prevencion di Termento 
na Scol' y hopi otro char- 
la, proyecto y workshop. 
Danki na fondo propo- 
ciona door di e “Bureau of 
Population, Refugees, and 
Migration’ (BPRM), e dos 
organisacionan aki a desa- 
roya y cuminsa cu imple- 
mentacion di e proyecto I 
Stopped It (Ami a pare) na 
aña 2023. 


Despues cu na aña 2022 
a desaroya e proyecto I 
Stopped It, na 2023 131 
a cuminsa cu implemen- 
tacion di I Stopped It den 
8 scol primario na Aruba 
(un den cada districto). E 
alumnonan di klas 4, 5 y 
6 di e 8 scolnan primario 
a participa na I Stopped It 
den aña 2023. E proyecto 
aki ta preventivo di natu- 
raleza, y ta trata di para 
violencia entre mucha 
homber y mucha muher. 
E proyecto ta atende cu e 
problema di violencia, e 
trato entre mucha homber 
y mucha muher, igualdad, 
y ta promove masculini- 
dad saludabel. Tambe I 
Stopped It ta trata e tema 
di termento y discrimina- 
cion, y ta stimula empa- 
tia entre persona y grupo 
di persona. 1 Stopped It 
ta stimula prevencion di 
violencia, cu ta un di e 
puntonan importante di 
e “Beleidsvoornemens' 


di Minister di Husticia y 
Asuntonan Social. 


Un total di 5 scol a par- 
ticipa e aña aki den e 
proyecto I Stopped It. E 
alumnonan di klas 4, 5 y 6 
di Sint Dominicus College 
a participa na I Stopped It 
ariba 3, 7, 14 y 17 di mei. 


Durante 4 sesion nan a 
haya informacion tocante 
violencia relacional, vio- 
lencia relaciona cu gen- 
ero (violencia di hende 
homber na hende muher 
y/ of violencia di hende 
muher na hende homber) 


y masculinidad saludabel. 
Durante e di cuater sesion 
149 alumno na Sint Domi- 
nicus College a termina I 
Stopped It cu un certifica- 
do como muestra di par- 
ticipacion y conocemento 
di formanan di violencia y 
su origen. 


Pa mas informacion to- 
cante 1 Stopped It por 
tuma contacto cu 131 via 
nos website: 131.aw, face- 
book: https://www.face- 
book.com/aruba.131/, 
email: 131aruba@gmail. 
com of telefon 5886138/ 
5884011. 

Feliz y productivo diabier- 
na. Awe Solo di Pueblo ta 
presenta bo horoscop pa 
di 7 di juni 2024. 


Aries 

Lo bo confronta un discu- 
sion familiar cu lo aclaria 
hopi cos. No sea impru- 
dente cu bo inversionnan. 
Si bo ta desemplea, e as- 
tronan lo yuda bo haya 
trabao. Bo ta dispone di 
reserva energetico, no 
gasta nan. Number di 
suerte:75, 38, 1. 


Tauro 

Un hende lo cay rindi pa 
bo encantonan. Spaar tur 
loke bo por, pago impor- 
tante ta acercando. Facili- 
dad di palabra envidiabel 
pa expone bo ideanan lab- 
oral. Bon estado di salud. 
Number di suerte: 29, 22, 


Geminis 

Bo circulo di amistad lo 
duna bo un alegria ines- 
pera. Lo bo tin problema 
cu placa si bo no spaar 
mas. Na trabao, hopi im- 
previsto y sorpresa. Aun- 
ke bo ta sinti mas fuerte 
cu un eik, no haci di mas. 
Number di suerte: 13, 27, 
3. 


Cancer 

Bo pareha mester tempo 
pa ta su so cu bo y papia. 
E asuntonan economico 
ta gosa di bon salud. Bon 
momento pa pidi un pro- 
mocion. Keda cu e amigo 
ey cu pa asina hopi tempo 
bo no ta mira, lo relaha bo. 
Number di suerte: 49, 77, 
6. 

Leo 

Racha excepcional riba 
tereno amoroso. Dia in- 
dica pa gana placa y spaar. 
Bo ta den un momento di 


mayor madurez profesion- 
al. Bo lo sinti pletorico di 
salud. Number di suerte: 
58, 24, 1. 


Virgo 

Lo bo alegra di acudi na un 
reunion social. Bo spaar- 
pot ta yen, ta momento di 
disfruta. Un trabao nobo 
lo raporta satisfaccion 
personal. Vigila bo salud, 
ya cu bo ta mustra algo 
altera. Number di suerte: 
62, 52, 6: 


Libra 

E amor apasiona ey ta un 
trampa. No agobia pen- 
sando den spaar, disfruta 
di e placa. Canalisando 
su energia lo aumenta bo 
rendimento den e trabao. 
Bo mester lubida pa algun 
dia bo obsesion pa dieta. 
Number di suerte: 74, 82, 


Proximo Jackpot 


140.000,- 


Proximo Jackpot 


Sm. 


Bo tin expectativa cu e 
persona nobo ey. No tin 
acontecimento special 
relaciona cu placa. E cam- 
bionan profesional sa ta 
faborabel. Cuidao cu solo, 
proteha bo cuero. Number 
di suerte: 42, 34, 2. 


Sagitario 

Lo bo sorprende bo 
pareha di manera agrada- 
bel. No malgasta bo placa 
gespaar. Nan lo ofrece bo 
un promocion. Awe ta un 
bon dia,e revision a resul- 
ta inmehorabel. Number 
di suerte: 83, 46, 3. 
Capricornio 

Bo famia mester di mas 
dialogo y sosten cu nunca. 
Si bo ta pensando pa pidi 
un prestamo, warda algun 

trabao. Disfruta mas di bo 
tempo liber. Number di 
suerte: 61, 78, 5. 

Acuario 

E relacionnan mas stimu- 
lante lo ta esun cu bo ami- 
gonan. Bo economia ta 
laga hopi di desea. Bo tin 
hopi posibilidad di subi di 
categoria. Relaha bo mus- 
culonan y bo mente. Num- 
ber di suerte: 99, 28, 5. 
Piscis 

Romanticismo lo reina 
den bo curason. Bo taba- 
tin un tempo ta preta e 
faha, Ya bo por hala rosea. 
E criticanan riba trabao 
di otro no lo beneficia bo. 
Nunca bo tabata asina bon 
di salud, disfruta di dje. 
Number di suerte: 88, 67, 

SOLO SALUD- 


Dies señal cu ta alerta 
bo cu algo no ta bon cu 
bo curason 


Di acuerdo cu e Organi- 
sacion Mundial di Salud 


(WHO), aproximada- 
mente 17,9 miyon persona 
ta perde nan bida tur aña 
door di sufri malesa di cu- 
rason. 


E principal factornan di 
riesgo di e padecimento 
aki ta e habito di bida, 
miho bisa, e inactividad 
fisico, consumo di alcohol, 
alimentacion no saludabel 
y huma. 


Di igual forma, e habi- 
tonan aki ta caba den 
otro malesa manera pre- 
sion halto, hiperglucemia 
y hiperlipidemia, fuera di 
sobrepeso y obesidad. 


Ta p'esey, cu algun señal 
trempan por determina cu 
e condicion di bo curason 
ta empeorando y ta neesa- 
rio pone atencion riba es- 
aki. 


Di acuerdo cu e website 
Vida E, e sintomanan aki 
por cuminsa for di un do- 
lor den pecho cansancio, 


mal aliento, dolor na heup 
y enkel. 


P'e rason aki, e website ta 
comparti 10 señal cu por 
sosode net prome cu bo 
sufri un ataca di curason 
of e señalnan di ta sufrien- 
do un malesa di curason. 


1. Cansancio extremo 

Ora ta existi e posibilidad 
pa tin un ader geplugged, 
cansando ta un di e sin- 
tomanan clave. Esaki ta 
causa debi na un dismi- 
nucion di e fluho di sanger 
p'e curason y e persona cu 
ta sufri di dje por sinti e 
cansancio aki, hasta algun 
luna prome cu sinti un 
ataca di curason. 


2. Problema pa hala rosea 
Ora ta existi e posibilidad 
pa tin un ader geplugged, 
cansancio ta un di e sinto- 
manan clave. Esaki ta debi 
na un disminucion di e 
luho di sanger p'e curason 
y e persona cu ta sufri di 
dje por sinti e cansan- 
cio aki hasta algun luna 
despues di a sufri un atake 


di curason. 


3. Urgencia pa orina fre- 
cuentemente 

Mientras cu hopi hende 
homber di cierto edad tin 
mas deseo di orina, spe- 
cialmente anochi, esaki 
tambe por ta un señal cu 
ta existi algun problema 
di curason. Aunke no 
parce ora cu e curason ta 
presenta algun debilidad, 
e ta pomp menos sanger 
p'e riñonnan, ta p'esey e 
ta acumula mas limido y 
ta provoca inflamacion 
n'e curpa di homber. Tam- 
be, ora cu un persona ta 
drumi, e likido cu ta acu- 
mula den e riñonnan y cu 
no tabata posibel filtra cu 
cu a elimina esaki a traves 
di e orina. Ta p'esey e gana 
di bay baño ta aumenta, 
specialmente anochi. 


4. Mal aliento 

Di acuerdo cu algun den- 
tista, por existi un relacion 
entre un malesa periodon- 
tal y e otro cardiovascular, 
ya cu e bacterianan den 
e boca no solamente por 


causa mal aliento, sino 
tambe cu esaki ta drenta 
den e sanger door di e en- 
cianan malo. Di igual for- 
ma, ta sigura cu un bac- 
teria yama fusobacterium 
nucleatum tin un relacion 
cu e malesa di curason 
iskimeco, cu ta nifica un 
blokeo den e suministro 
di sanger p'e curason of cu 
esaki ta wordo stroba p'e 
concentracion di vet den e 
arterianan. 


5. Dolor di pia y heup 
Aunke pa tin dolor den e 
dos miembronan aki por 
indica un lesion of un 
malesa manera artritis, 
tambe e tin relacion cu un 
malesa arterial periferico, 
loke por causa problema 
di circulacion den e pian- 
an. Ora cu ta existi un ob- 
struccion di e adernan den 
e pianan, ta produci un 
dificultad di cana pasobra 
e cantidad di oxigeno cu ta 
yega na e musculonan no 
ta suficiente, di acuerdo cu 
e website menciona. 


6. Curpa di muhe seco (re- 
sekedad vaginal) 

Segun algun estudio, 87% 
di e hende muhenan cu tin 
un insuficiencia cardiaco 
tambe ta sufri algun tipo 
di disfuncion sexual. Un 
señal di e problema aki 
ta curpa di muhe seco 
(resekedad vacinal), loke 
tambe por baha e libido y 
e sensibilidad n'e clitoris. 


7. Inflamacion n'e enkel- 
nan 

Manera a menciona ante- 
riormente, ora cu e sanger 
no ta pomp p'e miembro- 
nan inferior manera e pia y 
e enkelnan, ta hopi proba- 
bel cu esaki ta acumula 
likido y ta inflama. Esaki 
ta un sintoma frecuente 
cerca hende cu problema 
di curason. 


8.Disfuncion erectil 

E afectacion aki ta un 
trastorno di fluho di 
sanger, pa cual hopi spe- 
cialista a afirma cu e dis- 
funcion erectil vascular y 
e malesa cardiovascular 
ateroclerotico cu ta nifica 


un endurecemento di e 
arterianano, tin comun 
un causa primordial yama 
disfuncion  endotelial."E 
disfuncion aki ta causa 
perdida di balans entre e 
balornan vasodilatador y 
e vasoconstictor di e ader- 
nan, disminuyendo e fluho 
di sanger p'e curason y e 
curpa di e hende homber," 
segun e website Vida E. 
Segun algun estudio, 84% 
di hende homber cu insu- 
ficiencia cardiaco por sufri 
algun tipo di disfuncion 
sexual. 


9. Nausea 

Ora cu existi rason apa- 
rente pa sufri di nausea, 
esaki por nifica problema 
n'e' curason. Ora ta existi 
un insuficiencia cardiaco, 
e curason mester forsa e 
pompmento di sanger y 
ora cu tin un dificultad, e 
likido y e presion por de- 
posita den e pulmonnan, 
abdomen y den e pianan. 
Hopi biaha e retencion di 
likido y e inflamacion por 
causa falta di apetit, sen- 
sacion di ta yen y nausea. 


10. Masa di tehido vet 

E aparicion di xantoma 
cerca e elleboog of enkel, 
ta nifica un nivel halto 
di colesterol malo den e 
curpa. Esaki ta un afecta- 
cion hereditario y di acu- 
erdo cu informacion di e 
profesionalnan, e hiper- 
colesterolemia familiar 
y di acuerdo cu informa- 
cion di e profesionalnan, 
e hipercolesterolemia 
familiar, por nifica mas 
riesgo di tin insuficiencia 
cardiaco. Di un otro parti, 
mester tene na cuenta cu 
e sintomanan cerca hen- 
de homber y hende muhe 
por varia. Den e caso di e 
hende muhe, e sintoman- 
an por ta cansancio, nau- 
sea y mareo, mientras cu 
e hende hombernan, por 
presenta dolor di pecho y 
e falta di aire. 


Si existi algun afectacion 
den bo salud, consulta cu 
bo dokter y no automedica 
bo mes. 

Luchando pa e futuro di Boneiru na e di 4to 
Konferensia Internashonal SIDS 


Di 25 pa 30 di Mei 2024, 
Davika Bissessar presi- 
dente di Bonaire Human 
Rights Organization I 
James Finies lider di PPU 
a partisipa na e di 4to 
Konferensia Internashon- 
al di Estadonan Chiki In- 
sular den Desaroyo (SIDS) 
organisa pa Nashonan Uni 
bao di e tema “Fihando e 
rumbo direkshon di pros- 
peridad resiliente” tene na 
Antigua I Barbuda. Re- 
flekshonando riba e even- 
to signifikante aki, ku ta 
tuma lugar kada dies anja, 
nos a hanja konosementu 
balioso. E konferensia a 
brinda oportunidat uniko 
pa interakta ku lidernan 
prominente di henter re- 
gion di Karibe. Nos pre- 
sensia a sirbi komo un 
plataforma pa tira luz 
riba e asuntonan urgente 
ku nos isla Boneiru ta 
enfrentando, partikular- 
mente despues di e kam- 
bionan dramatiko desde 
10-10-10 

Nos tabatin e oportunidat 
di komunika, papia, kom- 


parti I update 
riba e Kaso 
di Boneiru su 
trajektoria pa 
pone Boneiru 
bek riba e lista 
di Teritorion- 
an Sin Propio 
Gobernashon 
di Nashonan 
Uni na prome 
ministernan, 
lidernan I in- 
stitushonan. 
Pa menshona 
algun: Bar- 
bados PM 
Sra.Mottley, 
St Vincent 
& Grena- 
dines PM 
Sr.Gonsalves, 
Minister 
Relashonan 
Eksterior 
Saudi Arabia, 
Dominica PM 
Sr. Skerrit, Antigua Am- 
basador na nashonan uni 
Sr. Webson, Presidente 
di Asamblea General di 
Nashonan Uni Sr.Francis, 
Premier di BVI Sr. Wheat- 
ley, Korsou PM Sr. Pisas, 
Aruba PM Sra. Croes, 
Bahamas PM Sr. Davis, 
St Kitts & Nevis FM Sr. 
Douglas I PM Sr. Drew, 
Direktor di OECS Sr. 
Jules, Sektretario General 


CARICOM Sra.Barnett, 
Presidente CARICOM 
Komishon — Reparashon 


Sr.Beckles I hopi 
lidernan influensial. 
Un di e preokupashonan 
mas alarmante ku a re- 
salta durante nos inter- 
akshonan ta e bahada 
abrupto di e populashon 
di e Bonerianonan nativo, 
awor desplaza I redusi na 
apenas 32%. E estadistika 
aki ta subraya e nesesidat- 
nan urgente di un akshon 
kordina pa parti di komu- 
nidad internashonal pa 
deal ku e desafionan sos- 
lo-ekonomiko I preshon- 


mas 


nan ku ta birando peor dor 
di e kambio demografiko 
aki. Reflekshonando riba 
e diskushonan I interkam- 
bionan ku a tuma luga na 
e Konferensia SIDS , ta 
hopi kla ku esfuersonan di 
kolaborashon I abogasia 
ta fundamental pa salbar- 
gadia e derechonan I bien- 
estar I pa salba e Boneri- 
anonan di wordu eradika. 
E Ministerio Hulandes 
BZK a hiba Antigua e an- 
terior gezaghebber kon- 
troversial Edison Rijna 
ku mester a retira komo 
gezaghebber debi na e es- 
kandalo ambiental tinta 
di korupshon, deputado 
Anjelica Cicilia 1 repre- 
sentante di hoben Noah 
Hassan, nan tur a faja di 
menshona e situashon real 
ku e pueblo di Boneiru ta 
enfrentando. 

A pesar di nos esfuerso- 
nan pa konsientisa, asun- 
tonan krusial no a wordu 
atende adekuadamente 
manera kaida di Boneiru 
bao di linja di pobreza I 
otro asuntonan. Tabata 
evidente ku e rason ku e 
delegashon di Boneiru I 
Saba, inkluyendo e geza- 
ghebber Johnson di Saba 
I tabata hopi obvio ku no 
tabatin representante di 
Sint Eustatius su liderazgo 
ku ta manteneniendo nan 
dignidat I te ahinda no tin 
gobierno desde 2018, es- 
nan aki tabata pa wordu 
huza pa lobby pa sosten 
di fondonan di biones di 
dolar di nashonan uni di e 
Sustainable Development 
Goals. 

E Obhetivonan di Desa- 
royo Sustenibel, kwa su 
obhetivo number un ta, no 
pobresa — pa kaba pobresa 
den tur su formanan tur 
kaminda-, e fondonan aki 
tin komo obhetivo pa pone 
rekursonan finansiero pa 
projektonan ku ta atende 
ku pobresa, desigualdat 


I sostenibilidat ambien- 


tal, komo aparentemente 
e delegashon Boneriano 
a wordu instrui pa BZK 
di Hulanda pa no papia 
over di pobresa I otro 
asuntonan urgente ku ta 
importante pa e pueblo 
Boneriano. 

Moviendo padilanti, ku e 
kampanja Bonaire Lives 


Matter ta esenshal pa kon- 
tinua lucha pa e nesesidat- 
nan di Boneiru I otro isla- 
nan chiki, segurando ku 
nan no ta wordu domina o 
mis-representa riba e es- 
enario mundial. 


James Finies, Leader of 
Pueblo Progresivo I Uni 
BHRO. 


Celebracion Misa 
Special diasabra 
mainta Parokia 
Birgen di Fatima 
Dakota 


Reverendo Pastoor Jozef 
Pelc y Reverendo Mi- 
chael Nicolaas, ta invita 
tur parokiano y pueblo di 
Aruba en general pa asisti 
DIASABRA 8 di juni Fies- 
ta di Inmaculado Curason 
di Maria. Santo Sacrificio 
di Misa special pa 8or di 
mainta cu Lauden y reno- 
vacion di Consagracion 
di miembronan di Comu- 


nidad Totus Tuus. Ta reza 
Santo Rosario pa 7or y 
15 a.m. Santo Sacrificio di 
Misa pa 7or di anochi ta 
sigui manera custumber. 
Boso presencia ta alta- 
mente aprecia. 


O dushi Mama, hunto cu 
Bo, nos kier reza e himno 
di Bo Gloria, cu a brota for 
di fondo di Bo curason. 


